****

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA LIPOVLJANI**

**OPĆINSKI NAČELNIK**

KLASA: 402-04/23-01/14

URBROJ: 2176-13-02-23-01

Lipovljani, 25. listopada 2023. godine

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 , 98/19, 144/20) i članka 47. Statuta Općine Lipovljani („Službeni vjesnik“, broj 14/21), Općinski načelnik Općine Lipovljani 25. listopada 2023. godine donosi

**ODLUKU**

**o isplati jednokratne novčane pomoći za umirovljenike i osobe bez prihoda s područja Općine Lipovljani u 2023. godini**

**Članak 1.**

Ovom Odlukom utvrđuju se kriteriji i iznos jednokratne novčane pomoći odnosno isplata božićnica umirovljenicima slabijeg imovnog stanja i osobama bez prihoda s prebivalištem na području Općine Lipovljani.

**Članak 2.**

Pravo na jednokratnu novčanu pomoć ostvaruju svi umirovljenici (korisnici starosnih, prijevremenih starosnih, obiteljskim, invalidskih mirovina i nacionalne naknade) s područja Općine Lipovljani čije mirovine iznose 332,00 € i manje.

Pravo na jednokratnu novčanu pomoć ostvaruju i osobe starije od 65 godina s područja Općine Lipovljani koje ne ostvaruju prihode ni po kojoj osnovi (osobe bez primanja).

**Članak 3.**

Iznos jednokratne novčane pomoći koji će se isplaćivati utvrđuje se ovisno o visini mirovine i to:

* 0,00 € - 199,99 € - 50,00 € pomoći
* 200,00 € - 332,00 € - 35,00 € pomoći

**Članak 4.**

Jedinstveni upravni odjel raspisat će javni poziv temeljem kojeg će utvrditi pravo na ostvarivanje jednokratne novčane pomoći.

**Članak 5.**

Sredstva za izvršenje ove Odluke osigurana su u Općinskom proračunu Općine Lipovljani za 2023. godinu u iznosu od 13.272,00 €.

**Članak 6.**

Ova Odluka stupa na snagu osmi dan od dana objave u Službenom vjesniku.

Općinski načelnik

Nikola Horvat